Colin Nutley

**Colin Nutley** (født 28. februar 1944 i Gosport i nærheten av Southampton) er en britisk-svensk filmregissør. Han har blant annet regissert Änglagård-filmene. Nutley er gift med skuespilleren Helena Bergström, som nesten alltid spiller hovedrollen i hans filmer. De er foreldre til Molly Nutley som spilte i den tredje *Änglagård*-filmen, som kom i 2010. 

Etter fem års studier på kunstskole startet Colin Nutley på midten av 1960-tallet sin karriere som grafisk designer ved en regional engelsk tv-stasjon. Ganske snart gikk han imidlertid over til å regissere, og han arbeidet noen år som frilansregissør. I den perioden laget han en rekke dramadokumentarer, musikkprogram, tv-serier og -filmer for de britiske fjernsynsstasjonene ITV, BBC och Channel 4. Men det var arbeidet som regiassistent på TV-serien *Deckare UPA* som førte ham til Sverige den første gangen.

I 1987 spillefilmdebuterte Colin Nutley med *[[Nionde kompaniet]]*, en film om en guttegjeng som fikk en lysende forretningsidé da de startet sin militærtjeneste. I 1990 kom *[[Black Jack (film)|Black Jack]]*, som blant annet skildret et danseband i et lite, svensk samfunn.

I 1992 hadde filmen *[[Änglagård]]* premiere. Denne filmen har blitt en av de mest sette svenske filmene gjennom tidene, og den ble også svært populær i Norge. I Sverige vant den blant annet to Guldbagger for henholdsvis Beste Film og Beste Regi. *[[Sista dansen (film)|Sista dansen]]* (1993) handlet om vennskap, sjalusi og misunnelse, og ble i likhet med *Änglagård* utpekt til Sveriges bidrag til Oscar-nominasjonene om Beste Utenlandske Film. *[[Änglagård &ndash; sommeren etter]]*, som hadde premiere i Sverige julen 1994, ble en like stor publikumssuksess som sin forgjenger, og ble sett av en million svenske kinogjengere. I 1998 hadde *[[Under solen]]* premiere – filmen ble Oscarsnominert i kategorien Beste Utenlandske Film, og fikk hederlig omtale av juryen ved den prestisjefylte filmfestivalen i San Sebastián i Spania.

Filmen *[[Gossip]]*, som handler om et døgn i 10 skuespillerinners liv, hadde premiere julen 2000. *[[Sprängaren]]* (2001) og *[[Paradiset (film, 2003)|Paradiset]]* (2003) var begge basert på Liza Marklunds bøker med samme navn. *[[The Queen of Sheba's Pearls]]* hadde svensk kinopremiere julen 2004, *[[Heartbreak Hotel]]* kom i 2006, og *[[Angel (film)|Angel]]* i 2008. I 2010 regisserte Colin Nutley den tredje *Änglagård*-filmen, med sin da femten år gamle datter Molly Nutley i rollen som hovedpersonens datter. Den norske tittelen på denne filmen er *[[Änglagård - alle gode ting er tre]]*.

Høsten 2008 regisserte Colin Nutley musikalen *[[Cabaret]]* på Stockholms Stadsteater.

## Filmografi (i utvalg)
* 1984: *[[Annika - en kärlekshistoria|Annika – en kärlekshistoria]]* (TV-serie)
* 1986: *[[Femte generationen]]* (TV-serie)
* 1987: *[[Nionde kompaniet]]*
* 1990: *[[Black Jack (film)|Black Jack]]*
* 1992: *[[Änglagård]]*
* 1993: *[[Sista dansen (1993)|Sista dansen]]*
* 1994: *[[Änglagård &ndash; sommeren etter]]*
* 1996: *[[Sånt är livet]]*
* 1998: *[[Under solen]]
* [[Filmåret 2000|2000]]: *Gossip*
* [[Filmåret 2001|2001]]: *Sprängaren*
* [[Filmåret 2003|2003]]: *Paradiset*
* [[Filmåret 2004|2004]]: *The Queen of Sheba's Pearls*
* [[Filmåret 2006|2006]]: *Heartbreak Hotel*
* [[Filmåret 2008|2008]]: *Angel
* 2010: *[[Änglagård - alle gode ting er tre|Änglagård – alle gode ting er tre]]*
* 2014: *Medicinen*
* 2017: *Tillsammans med Strömstedts*
* 2017: *Saknad* (TV-serie)
* 2019: *Bröllop, begravning och dop* (TV)
* 2021: *Bröllop, begravning och dop* (film)

## Referanser


## Eksterne lenker
* 
*